28.pielikums

Valsts civilās aizsardzības plānam

**Agrīnās brīdināšanas sistēmu saraksts**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Agrīnās brīdināšanas sistēmas nosaukums** | **Agrīnās brīdināšanas sistēmas pārvaldnieks** | **Agrīnās brīdināšanas sistēmas lietotājs** | | **Agrīnās brīdināšanas sistēmas darbības raksturojums** |
| **Nacionālā līmenī** | | | | | |
|  | Kopīgā agrīnā (uz ietekmi vērstā) hidrometeoroloģisko brīdinājumu sagatavošanas un izplatīšanas sistēma | VSIA Latvijas Vides, ģeoloģijas un meteoroloģijas centrs | VSIA Latvijas Vides, ģeoloģijas un meteoroloģijas centrs  NBS JS KAD  Jūras meklēšanas un glābšanas koordinācijas centrs  NBS Apvienotais štābs  NBS Jūras spēki  NBS Gaisa spēki  Valsts un pašvaldības institūcijas  Sabiedrība | | Valsts operatīvās hidrometeoroloģiskās brīdināšanas informācijas sistēma. Informācija tiek atjaunota 24/7 režīmā[[1]](#footnote-1) |
|  | Valsts agrīnās brīdināšanas sistēma | Iekšlietu ministrijas Informācijas centrs  Elektronisko plašsaziņas līdzekļu komersanti | VUGD  Elektronisko plašsaziņas līdzekļu komersanti  Sabiedrība | | Lēmumu par sistēmas aktivizēšanu:  1) visā valstī vai vairāku republikas pilsētu un novadu teritorijā pieņem VUGD priekšnieks;  2) republikas pilsētas vai novada teritorijā pieņem VUGD teritoriālās struktūrvienības vadītājs.  Sistēmu aktivizējot:  1) pirms trauksmes sirēnu ieslēgšanas saskaņā ar noslēgtajiem līgumiem VUGD nosūta elektroniskajiem plašsaziņas līdzekļiem informāciju par katastrofu vai draudiem un iedzīvotāju rīcību attiecīgajā situācijā;  2) un attiecīgajā teritorijā ieslēdz trauksmes sirēnas un vismaz trīs minūtes raida brīdinājuma signālu, un elektroniskie plašsaziņas līdzekļi pārraida informāciju;  3) iedzīvotāji ieslēdz iekārtas, kas nodrošina elektronisko plašsaziņas līdzekļu pārraidītās informācijas saņemšanu. |
|  | Plūdu risku informācijas sistēma | VSIA Latvijas Vides, ģeoloģijas un meteoroloģijas centrs | VSIA Latvijas Vides, ģeoloģijas un meteoroloģijas centrs  Valsts un pašvaldības institūcijas  Sabiedrība | | Valsts operatīvās hidroloģiskās prognozēšanas un brīdināšanas informācijas sistēma Informācija tiek atjaunota 24/7 režīmā[[2]](#footnote-2) |
|  | Gaisa kvalitātes novērojumu sistēma | VSIA Latvijas Vides, ģeoloģijas un meteoroloģijas centrs | VSIA Latvijas Vides, ģeoloģijas un meteoroloģijas centrs  Valsts un pašvaldības institūcijas  Sabiedrība | | Operatīvā atmosfēras novērojumu informācija (gaisa piesārņojums)[[3]](#footnote-3) |
|  | Radiācijas monitoringa agrīnās brīdināšanas sistēma | Valsts vides dienests | Valsts vides dienests | | Apkārtējās vides (fona) gamma starojuma dozas jaudas un spektru mērījumi |
|  | TBM radari | Gaisa spēki  GTNE | Gaisa spēki  GTNE | | Agrīnās brīdināšanas sistēma ballistisko raķešu uzbrukuma gadījumā |
|  | Uguns novērošanas torņu tīkls | Valsts meža dienests | Valsts meža dienests | | Ugunsnedrošajā laika periodā tiek izmantots infrastruktūras tīkls ar 181 uguns novērošanas torņiem |
|  | Valsts augstāko amatpersonu apziņošana apdraudējuma un ārkārtas notikumu gadījumā valstī | IEM IC  NBS | VUGD  NBS  VDD  VP | | Apdraudējuma un ārkārtas notikumu gadījumā tiek veikta augstāko amatpersonu apziņošana (atbilstoši sarakstam), nosūtot īsziņu uz mobilo tālruni; ar balss zvanu uz mobilo tālruni, darba tālruni vai mājas tālruni; nosūtot ziņu uz e-pastu vai citiem elektroniskiem sakariem; izmantojot citu apziņošanas veidu (piemēram, ar kurjeru) |
| **Starptautiskā līmenī** | | | | | |
|  | Cospas-Sarsat | Starptautiskā sistēma | NBS JS KAD | | Starptautiskā satelītu sistēma, kas izveidota, lai avārijas gadījumā uztvertu avārijas ziņojumus no gaisa kuģu un personālajām satelītu avārijas radiobojām. Automātisko avārijas raidītāju signalizēšanas sistēma jūras un gaisa kuģiem |
|  | CleanSeaNet | Eiropas Jūras drošības aģentūra | NBS JS KAD | | Uz pavadoņsistēmu balstīti brīdinājumi par jūras piesārņojumu |
|  | Seismoloģiskā sistēma (Slīteres seismoloģiskais novērojumu punkts) | Starptautiskā sistēma  (*The Helmholtz Centre Potsdam - GFZ German Research Centre for Geosciences*) | VSIA Latvijas Vides, ģeoloģijas un meteoroloģijas centrs | | Zemestrīces seismogrammas - operatīvā informācija zemestrīču gadījumā, kur pieejami dati arī no seismogrāfa Latvijā, Slīterē[[4]](#footnote-4) |
|  | Eiropas Komisijas Agrīnās brīdināšanas un reaģēšanas sistēmas tīkls (EWRS) | Eiropas slimību profilakses un kontroles centrs (ECDC) | Neatliekamās medicīniskās palīdzības dienests  Slimību profilakses un kontroles centrs | | Tīmekļa platforma, kas savieno Eiropas slimību profilakses un kontroles centru (ECDC) un sabiedrības veselības aizsardzības iestādes dalībvalstīs, kuras ir atbildīgas par pasākumiem nopietnu pārrobežu veselības apdraudējumu, tostarp infekcijas slimību, kontrolei. Informācijas apmaiņai starp Eiropas Savienības dalībvalstu kontaktpunktiem par sabiedrības veselības apdraudējumiem ar starptautisku (pārrobežu) ietekmi, ko izraisījuši bioloģiski, ķīmiski, radioloģiski, ekoloģiski un citi neskaidras izcelsmes aģenti |
|  | Rūpniecisko avāriju izziņošanas sistēma (UNECE IAN sistēma) | Apvienoto Nāciju Organizācija (ANO) | VUGD | | Balstoties uz Konvenciju par rūpniecisko avāriju pārrobežu iedarbību[[5]](#footnote-5) UNECE IAN sistēma izveidota, lai īstenotu efektīvu un koordinētu reaģēšanu rūpniecisko avāriju gadījumā. Sistēma nodrošina agrīno brīdināšanu, informāciju par notikumiem un platformu starptautiskās palīdzības pieprasīšanai vai sniegšanai.[[6]](#footnote-6) |
| **Pašvaldību labās prakses piemēri – Jelgavas pilsēta** | | | | | |
|  | VIAS agrīnās apziņošanas modulis | Jelgavas pašvaldības operatīvās informācijas centrs (POIC)[[7]](#footnote-7) | Iepriekš izveidots adrešu/kontaktu saraksts ar kontaktpersonām – pašvaldības un valsts institūcijas, komersanti u.c.  Iedzīvotāji | Jelgavas pašvaldības operatīvās informācijas centrs (POIC) var izsūtīt apziņošanas un/vai brīdinājuma informāciju iepriekš izveidotam un uzturētam adrešu/kontaktu sarakstam, piemēram, pašvaldības sadarbības civilās aizsardzības komisijas locekļiem, lai informētu par notikumu un tālāko rīcību.  2020.gadā valstī izsludinātās ārkārtējās situācijas laikā, sakarā ar COVID19 pandēmiju, POIC paplašināja iespēju saņemt informāciju arī iedzīvotājiem (jelgavniekiem un tā novada iedzīvotājiem), lai tie varētu iegūt operatīvu un aktuālu informāciju par civilās aizsardzības notikumiem administratīvajā teritorijā un valstī. Iedzīvotājiem pieejamība agrīnās apziņošanas informācijas saņemšanai bija nepieciešams reģistrēties vietnē [www.karte.jelgava.lv](http://www.karte.jelgava.lv) (vai mobilajā aplikācijā iedzīvotājs piesakās apziņošanai (Google, Facebook, Latvija.lv vai mobilā tālruņa Nr.)). Piesakoties, iedzīvotājiem bija jāizvēlas ērtākais apziņošanas veids – SMS vai e-pasts, kā iespēja norādīt divas adreses Jelgavas pilsētā, par kurām iedzīvotājs vēlas tikt informēts. | |

Iekšlietu ministrs S. Ģirģens

1. Tiešsaiste: https://bridinajumi.meteo.lv/ [↑](#footnote-ref-1)
2. Tiešsaiste: <http://hidro.meteo.lv/> [↑](#footnote-ref-2)
3. Tiešsaiste: <https://www.meteo.lv/lapas/noverojumi/gaisa-kvalitate/operativa-informacija/gaisa-operativa-info?id=1127&nid=469> [↑](#footnote-ref-3)
4. Tiešsaiste: <https://geofon.gfz-potsdam.de/waveform/liveseis.php?station=SLIT> [↑](#footnote-ref-4)
5. Tiešsaiste: <https://likumi.lv/ta/id/87485-par-konvenciju-par-rupniecisko-avariju-parrobezu-iedarbibu> [↑](#footnote-ref-5)
6. Tiešsaiste: <https://ian.unece.org/login.xhtml> [↑](#footnote-ref-6)
7. Jelgavas pilsētas plūdu karte: https://karte.jelgava.lv/interactive-maps/flood-map

   Jelgava mobilā aplikācija: Android: <https://play.google.com/store/apps/details?id=lv.jelgavas.pilseta.prod>; Apple: <https://apps.apple.com/us/app/jelgavas-pils%C4%93ta/id1436569142> [↑](#footnote-ref-7)